**Către unitățile de învățământ din județul Vaslui *–* nivel gimnazial și liceal**

**Ref.: Organizarea etapei județene a *Olimpiadei naționale de lingvistică „Solomon Marcus” – clasele V-XII,* în anul școlar 2022-2023**

**În atenția doamnelor/domnilor directori și a profesorilor de limba și literatura română**

Prin prezenta, vă informăm că etapa județeană a ***Olimpiadei naționale de lingvistică „Solomon Marcus” – clasele V-XII,*** se va desfășura vineri, **3 martie 2023**, la **Colegiul Economic „Anghel Rugină” Vaslui.**

Accesul elevilor în sălile de concurs va fi permis începând cu ora 13, până în momentul distribuirii subiectelor. Proba scrisă va începe la ora 14,00 și va avea o durată variabilă, în funcție de secțiunea la care este înscris elevul:

* secțiunea de EXERCIȚIU (categoria A– clasele V-VI și categoria B – clasele VII-VIII) – 3 ore, intervalul orar 14,00 – 17,00;
* secțiunea de PERFORMANȚĂ (clasele IX-XII) – 4 ore, intervalul orar 14,00 – 18,00.

Elevii participanţi se vor prezenta la concurs având asupra lor carnetul de elev cu fotografie, vizat pe anul şcolar în curs, sau actul de identitate, ca document necesar profesorilor asistenţi pentru verificarea identităţii concurenţilor.

Profesorul delegat pentru a însoţi elevul/elevii la etapa județeană răspunde în privinţa supravegherii acestuia/acestora pe toată perioada deplasării.

Profesorii supraveghetori vor fi prezenți în centrele de concurs la ora 12,00.

**Inspector școlar de specialitate,**

**profesor Anița AVRAM-RUSU**